Martin Ennals

Martin Ennals (27. heinäkuuta 1927 Walsall, Yhdistynyt kuningaskunta – 5. lokakuuta 1991 Saskatoon, Kanada) oli brittiläinen ihmisoikeusaktivisti sekä Amnesty Internationalin kolmas pääsihteeri vuosina 1968–1980. Ennalsin pääsihteerikauden aikana Amnesty kasvoi nopeasti pienestä järjestöstä maailmanlaajuiseksi organisaatioksi ja sille myönnettiin Nobelin rauhanpalkinto, Erasmus-palkinto ja Yhdistyneiden kansakuntien ihmisoikeuspalkinto. Amnesty Internationalin lisäksi Ennals toimi muun muassa Unescossa sekä Apartheidia vastustaneessa liikkeessä.

Arvostettu ihmisoikeuspalkinto, Martin Ennals palkinto ihmisoikeuksien puolustajille, on nimetty Ennalsin mukaan.

Lähteet 

Amnesty International
Brittiläiset ihmisoikeusaktivistit
Vuonna 1927 syntyneet
Vuonna 1991 kuolleet